Document ID: /roh_data/filtered/swiss_laws_in_ROHinterleaved.jsonl.gz/4997

This text was translated from EN into Rumantsch Grischun.

The Administration Delegation comprises three members from each of the Offices of the Councils as appointed by the Conference for Coordination. The Administration Delegation shall appoint one of its members as its delegate. It constitutes itself. The Administration Delegation is responsible for the overall management of the administration of Parliament. Within the scope of its responsibilities for the draft budget of the Federal Assembly, it shall ensure in particular that the Federal Assembly and its bodies have the necessary resources and infrastructure at their disposal. It may issue directives on the allocation of human and financial resources. The Administration Delegation shall take decisions by a simple majority of its voting members. Amended by No I of the FA of 17 March 2023 (Improvements in the Organisation and Procedures of Parliament, Especially in Crisis Situations), in force since 4 Dec. 2023  (AS 2023 483; BBl 2022 301, 433).

La Delegaziun administrativa sa cumpona da mintgamai trais commembers dals biros da tuttas duas chombras ch’èn vegnids elegids da la Conferenza da coordinaziun. La Delegaziun administrativa designescha in da ses commembers sco delegà. Ella sa constituescha sezza. La direcziun suprema da l’administraziun dal parlament è chaussa da la Delegaziun administrativa. En il rom da sias cumpetenzas per il sboz dal preventiv da l’Assamblea federala procura ella en spezial, che l’Assamblea federala e ses organs disponian da las resursas ed infrastructuras necessarias. Ella po decretar directivas davart l’attribuziun dals meds persunals e finanzials. La Delegaziun administrativa decida cun la maioritad dals commembers votants. Versiun tenor la cifra I da la LF dals 17 da mars 2023 (meglieraziuns dal funcziunament dal Parlament, en spezial en situaziuns da crisa), en vigur dapi ils 4 da dec. 2023 (AS 2023 483; BBl 2022 301, 433).